Иван Вазов
Ти каза туй…

chitanka.info

Ти каза туй — и аз го чух;

ти не искa — и ме отрови,

ти буря внесе в моя дух,

ти зле ми раната разрови.

Благодаря… Аз спотаих

и бол, и кипналата злъчка;

аз вuдех образа ти тих —

и не направих нито бръчка.

Дали позна ти мойта скръб

и мойто мрачното геройство?

Не! Твоя взор остана тъп,

завит с убийствено спокойство,

и ти ми рече: „Лека нощ!“

Аз отвещах: „И тебе тоже“…

И във сърцето с тоя нож

легнах да спа… о боже, боже!…

1883

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.